**JÕGEVA VALLA TEEÄÄRTE NIITMISE TEHNILINE KIRJELDUS**

Tehnilises kirjelduses toodud nõuded täiendavad ja täpsustavad tee ja tee kaitsevööndi korrashoiu, ehitamise (osa asendamine samaväärsega) ning tehnoloogia nõuded, mis on sätestatud õigus- ja normatiivaktides.

1. Teeäärte niitmine teostada hooaja jooksul 2 korda (k.a bussiootepaviljonid). Esimene niide lõpetada 30. juuniks, teine niide 15. augustiks. Niiduki tüübi valib Töövõtja.
2. Kuna teeääri tuleb niita mõlemal pool teed, siis käsitleme lepingus mahtu ja hinda niidukilomeetrite järgi, mitte tee pikkuse järgi.
3. Niidukiga niidetakse teede ääri, sh peenikest võsa, mille jämedus võib olla kuni 3 cm. Niitmise laius teeäärest on üldjuhul 2 kuni 3 m, kaasaarvatud kraavi välimine nõlv. Niitmisest järgi jääva taimestiku kõrgus võib olla kuni 10 cm. Niita tuleb mõlemalt poolt teed, v.a lõigud, kus niitmisega võib kahjustada teise isiku vara (sh istikud, piirdeaed jne). Vastu võetakse tööd niidetud mahu järgi kilomeetrites, mis sisaldab kahepoolselt niitmist.
4. Teeäärte niitmisel tuleb arvestada järgmiste asjaoludega:

• Töö teostaja peab tagama piirimärkide säilimise ja piirimärkide hävimisel taastama omavahenditest piirimärgid.

• Tellija esindaja koostab hooldamist vajavate teede lõikude nimekirja.

5. Töövõtja peab paigaldama Töö teostamise ajaks kasutatavatele masinatele oma kuludega elektroonilist jälgimist võimaldava jälgimisseadme(GPS seade) ning võimaldama Tellija kontaktisikul masinate liikumise salvestustele ligipääs kuni 1. novembrini 2024.